**Kresťanstvo si získalo Európu – stručne (môžete si nalepiť alebo prepísať do zošita ako poznámky)**

* šírilo sa nenásilným miernym spôsobom prostredníctvom **misionárov**
* niektorí panovníci šírili kresťanstvo **násilím**
* kresťanská cirkev pomáhala udržiavať inštitúcie na organizovanie pokojného života bežných ľudí v čase, keď proti sebe stále bojovali
* po rozdelení Rímskej ríše sa objavovali rozdiely v kresťanskej viere:
	+ **Východorímska** – pravoslávna cirkev (hlavné sídlo Konštantínopol)
	+ **Západorímska** – katolícka ( hlavné sídlo v Ríme)
* naše územie sa začlenilo do **anticko-kresťanskej kultúry západného kresťanstva**
* západní Slovania začali používať latinské písmo a latinčinu

**Konštantín a Metod** (z Byzantskej ríše)

* 2 bratia, šírili kresťanstvo na Veľkej Morave
* prekladali posvätné knihy do slovanského jazyka – staroslovienčiny

**Križiacke výpravy**

Medzi kresťanskou cirkvou a panovníkmi vznikali spory o dôležitosti **cirkevnej a svetskej moci** → uznala sa samostatnosť moci panovníka i pápeža.

V polovici 11. storočia moslimovia dobyli krajiny, ktoré boli kolískou kresťanskej viery → pápež vyzval kresťanov na vojnovú výpravu proti moslimom → **križiacke výpravy**.

**Križiacke výpravy:**

* bolo ich 8
* trvali od roku 1096 do 1291
* zúčastnili sa ich európski králi, šľachtici, bojovníci
* túžba oslobodiť pôvodné kresťanské sídla, obohatiť sa, zažiť dobrodružstvo